Aforizmlar (Navoiy) (1941)
„Aforizmlar (Navoiy)(1941)“ — Alisher Navoiy asarlaridan olingan hikmatli soʻzlar toʻplami. Toʻplamni Solih Mutallibov nashrga tayyorlagan. Asar 1941-yil Toshkent shahrida „OʻzFan nashriyoti“da chop etilgan. 1941-yil Navoiy hikmatli soʻzlari toʻplami birinchi marotaba nashr qilingan. Ushbu Toʻplamga Navoiyning „Hamsa“, „Mahbub ul-qulub“, „Chor devon“, „Nazmul-javohir“, „Lison ut-tayr“ va boshqa asarlarida keltirilgan hikmatli soʻzlar kiritilgan. Kitob kirish soʻzi OʻzFan til, adabiyot va tarix instituti tomonidan yozilgan. Toʻplamni nashrga tayyorlashda quyidagi shaxslar ishtirok etgan: Izzat Sultonov – masʼul muharrir, Iskandar – rassom. Hikmatli soʻzlarni Navoiy asarlaridan tanlab olib, jam qilishda: A. Azizov, S. Ibrohimov, Z. Xolmatov, M. Ishoqov, A. Mutallibov, S. Mirzayev, S. Mutallibovlar ishtirok etgan. Kitob adadi – 10 000 nusxa.